Videos, potgooi en vraelys: Peter de Villiers gesels oor sy biografie Politically Incorrect | Zebra
Videos, potgooi en vraelys: Peter de Villiers gesels oor sy biografie Politically Incorrect
Peter de Villiers moes hard werk om ondersteuning te kry toe hy die Springbok-rugbyspan afgerig het. Hy het besluit om sy biografie, Politically Incorrect, te skryf omdat daar mense is wat dink dat hy nie op meriete aangestel is nie. In 'n onderhoud op die KykNET-program Kwêla het De Villiers gesê hy vertel ook die geskiedenis van bruin rugbyspelers in sy boek – 'n geskiedenis wat baie mense nie eens van bewus is nie. "Toe ek klein was, het ek vir my ma gesê ek wil 'n Springbok word. Maar ek kon nie as gevolg van apartheid. Toe sê ek vir haar, as ek nie 'n Springbok kan word nie, gaan ek eendag die Springbokke afrig," vertel De Villiers in die volgende onderhoud: Laai dit nie? Kyk op KykNET
Kwêla het die bekendstelling van Politically Incorrect in Kaapstad bygewoon en met De Villiers se medeskrywer, Gavin Rich, gesels: Laai dit nie? Kyk op KykNET
In 'n onderhoud met Phyllis Green van SARIE het De Villiers gesê dat hy Rich by die skryf van die boek betrek het, aangesien Rich een van sy felste kritici tydens sy vier jaar as Springbok-afrigter was. De Villiers het dus geweet dat Rich objektief sou wees. Green het De Villiers ook oor die gebrek aan ondersteuning vir sy taak as Springbok-afrigter, sy gesinslewe, die sogenaamde seksvideo-skandaal en sy uitgesprokenheid uitgevra: Voel jy jy het op die agtervoet begin toe jy as Springbok-afrigter aangestel is en dat dit mense 'n verkeerde persepsie oor jou en jou vermoëns gegee het?
Wat is volgende vir De Villiers, nou dat hy nie meer die Springbok-afrigter is nie? Rian van Heerden het De Villiers, die man wat "altyd happy is" op die ontbytprogram van Jacaranda FM oor lewe ná die Springbokke uitgevra: Kliek om na die potgooi te luister op Jacaranda FM
Sy glimlag en sy stem is volgens De Villiers sy mees kenmerkende eienskappe. Uit sy antwoorde op die Proust-vraelys in Beeld blyk dit ook dat sy grootste vrees is dat hy sal doodgaan, "sonder om 'n beduidende rol daarin te speel om eenheid in ons land te bewerkstellig". Lees sy ander antwoorde: Wat behels aardse geluk? As jy ander se lewens beïnvloed en hulle inspireer om die beste te wees wat hulle kan wees. Om ander te sien groei.
Selfbejammering en om vinger te wys na ander. Volledige vraelys: Beeld
Politically Incorrect: The Autobiography deur Peter de Villiers en Gavin Rich
Cats: Afrikaans, Biography, Non-fiction, South Africa, Sport
Tags: Afrigter, Afrikaans, Beeld, Bekendstelling, Biografie, Biography, Coach, English, Gavin Rich, Jacaranda FM, Kwela, kykNET, Non-fiction, Peter de Villiers, Phyllis Green, Podcast, Politically Incorrect, Potgooi, Proust Questionnaire, Proust-vraelys, Rian van Heerden, Rugby, SARIE, South Africa, Sport, Springbok, Springbokke, The Autobiography, Video, Vraelys, Zebra
« Videos: Expresso Hosts Pieter-Dirk Uys and Evita Bezuidenhout Updated Edition of Jason Lee's Making Money out of Property in South Africa » Please register or log in to comment